پیروڈی ۔۔۔۔۔ مجید عاجز
چشیں چہ شائری ءَ دل گوں بنگے ءَ داتیں
پُگُل ما کَور ءَ بہ گِپتین ءُ کَنگے ءَ داتیں
اے کور باتنیں چمّاں اگاں گِلگ مہ کتیں
بہ بُرّ اِتیں من وتی پاد لنگے ءَ داتیں
نہ کُرت مارا کلاشیں تئی دیدگاں یکزَد
کہ آس تیرے ءِ پئیم ءَ پَشنگے ءَ داتیں
من سدّکّاں کہ در آؤرت سر پہ شیدائی
تو ڈیکّ مئے وڑیں مست ءُ ملنگے ءَ داتیں
نہ کُشت مارا تئی مِس پئیریں تُرانگ ءِ بْرسٹاں
زھیر ءِ ٹیسرے زنگیں تُپنگے ءَ داتیں
بہ کُرتیں کار اگاں عاجز ءِ دَم ءُ چُپّاں
مجید ءَ بال ترا چو پَتنگے ءَ داتیں